Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: szóló 1990. évi XCI. törvény 57/A. § (9) bekezdése alapján,
Paragraph Index: 202

4. Az Alkotmánybíróság az indokolás 2. és 3. pontjában foglaltaknak megfelelõen az alábbiakat állapította meg: A Jöt. 81. § (1) bekezdés szabályozási tartalmában — a vizsgálati szempontok tükrében — nem alkotmányellenes a tulajdonjognak a lefoglalás által történõ feltétel nélküli ideiglenes korlátozása mindazon dolgokra nézve, amelyek a jövedéki jogsértéssel közvetlen és szükségképpeni kapcsolatban állnak. Ilyen dolgok például az adózás alól elvont jövedéki termék, hamisított zárjegy, jogosulatlanul birtokolt desztilláló berendezés stb. Az Alkotmánybíróság ugyanakkor megállapította, hogy a felhasználásra, tárolásra és szállításra használt eszközök vonatkozásában a feltétel nélküli korlátozás már önmagában aránytalanságot eredményez. A jogkorlátozás súlyát, vagyis az aránytalanságot fokozza az a körülmény, hogy a lefoglalást eredményezõ jövedéki eljárásban a hatóságnak nincs mérlegelési lehetõsége az adott intézkedés tekintetében; azt kötelezõen alkalmaznia kell. Az Alkotmánybíróság rámutat továbbá arra, hogy a jogorvoslati eljárás sem vezethet az aránytalan jogkorlátozás megszüntetéséhez, illetve csökkentéséhez, mert a felettes szerv eljárása nem terjedhet ki az intézkedés jog- és célszerûségének vizsgálatára. A szabályozásnak ez a módja sérti az Alkotmány 13. §

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes